Բլու Այվի

Բլու Այվի Քարթեր (, ), ամերիկացի երգչուհի, որն ութ տարեկանում դարձել է BET Award մրցանակի ամենաերիտասարդ դափնեկիրը «Brown Skin Girl» սինգլի համար, որն իր, իր մոր՝ Բիյոնսեի, Ուիզքիդի և Սեյնթ Ջոնի համագործակցությունն է։ Նույն երգի շնորհիվ Քարթերը դարձել է NAACP Image Award մրցանակի դափնեկիր, ինչպես նաև առաջադրվել է Գրեմմի մրցանակին «Լավագույն երաժշտական տեսահոլովակ» անվանակարգում։ Լինելով հայտնի երաժիշտներ Բիյոնսեի և Ջեյ Զիի դուստրը` նա իր ամբողջ կյանքն ապրել է զանգվածային լրատվամիջոցների ուշադրության կենտրոնում։

Կենսագրություն 
Բիյոնսեի հղիության մասին հայտարարվել է 2011 թվականի MTV Video Music Awards մրցանակաբաշխության ընթացքում «Love on Top» երգով ելույթի ժամանակ։ Բլու Այվի Քարթերը ծնվել է 2012 թվականի հունվարի 7-ին Նյու Յորք նահանգի Նյու Յորք քաղաքի Լենոքս Հիլ հիվանդանոցում երաժիշտներ Բիյոնսեի և Ջեյ Զիի ընտանիքում։ CBS-ը գրել է, որ Քարթերը «ենթադրաբար աշխարհի ամենահայտնի երեխան էր՝ արքայազն Ջորջից և Նորթ Ուեսթից»՝ Քիմ Քարդաշյանի և Քանյե Ուեսթի ավագ երեխայից բացի։ Ծնվելուց երկու օր անց Թայմը գրել է, որ Քարթերն «արդեն աշխարհի ամենահայտնի նորածինն էր»։ Երեխայի ծնունդից ի վեր նրա ծնողները «աշխատել են ապահովել իրենց դստեր անվան ապրանքային նշաններն ամեն ինչի, այդ թվում՝ գրքերի, շամպունների, տեսախաղերի և այլ բաների համար»։ Այդ ընթացքում Բիյոնսեն պնդում էր, որ Քարթերը «մշակութային իկոնա» է։ Քարթերը մոր կողմից Թինա Նոուլզի և Մեթյու Նոուլզի թոռնուհին է, ինչպես նաև երգչուհի Սոլանժ Նոուլզի զարմուհին։ Զանգվածային լրատվամիջոցների ուշադրությունը Քարթերի վրա կենտրոնացել է ի ծնե նրա հայտնի ծնողների և մեծ ընտանիքի պատճառով։

2012 թվականին Խորվաթիայի Խվար քաղաքը Քարթերին անվանել է քաղաքի պատվավոր քաղաքացի։ Նրա ծնողները այցելել էին քաղաքը մինչ Քարթերի ծնվելը, որտեղ Բիյոնսեն առաջին անգամ մտածել է նրան Բլու Այվի անվանելու մասին։

2014 թվականի օգոստոսին Քարթերը միացել է իր հորը՝ Ջեյ Զիին MTV Video Music Awards մրցանակաբաշխության բեմի վրա, որտեղ նրանք Բիյոնսեին շնորհել են Michael Jackson Video Vanguard Award մրցանակը։ Քարթերը շարունակել է տարբեր երաժշտական մրցանակաշխություններ այցելել իր ծնողների հետ՝ ներառյալ 2016 թվականի MTV Video Music Awards-ը, որտեղ նա հայտնել է իր հագուստի գինը (10950 դոլար արժողությամբ Միշկա Աոկի արքայադստեր շոր և 565 դոլար արժողությամբ Ջուզեպե Զանոտի կոշիկ)։

2018 թվականին Քարթերը հաճախել է Լոս Անջելես շրջանի Ուեսթ Հոլիվուդ քաղաքի Վաղ կրթության կենտրոն () մասնավոր դպրոցի առաջին դասարանը։

2020 թվականի հունվարին՝ Քարթերի ութերորդ ծննդյան օրվանից քիչ առաջ, ռեփեր Megan Thee Stallion-ն իր ինստագրամյան և թվիթթերյան կայքէջերում տեղադրել է իր, Բիյոնսեի և Քարթերի համատեղ լուսանկարները։ Vanity Fair ամսագրի համար գրող Ք․ Օսթին Քոլինզը պատասխանել է դրան՝ գրելով․ «Զգում եմ, որ Ջեյ Զիի դեմքի գեները շուտով անցնելու են Բլու Այվիին, և ես իսկապես ցավում եմ նրա համար»։ Harper's Bazaar կայքի խմբագիր Վայոլեթ Լուկան պատասխանել է Քոլինզի գրառմանը՝ պնդելով․ «Դրանք դեռ չե՞ն անցել։ Կամ նա պարզապես պլաստիկ օպերացիա է անելու 16 տարեկանում, ինչպես Քայլի Ջենները, և մենք ստիպված ենք լինելու ձևացնել, որ նա միշտ էլ այդպիսի տեսք է ունեցել․․․ Ես չեմ կարող թույլ տալ ինձ ցավ չափազանց խղճալ աներևակայելի հարուստին»։ Նրանք երկուսն էլ բուռն քննադատության են ենթարկվել առցանց, ինչը հանգեցրել է այն բանին, որ նրանք ներողություն խնդրեն և ջնջեն այդ թվիթները։

Կարիերա 
Rolling Stone ասմագրի կողմից «Փոփի արքայադուստր» անվանումը ստացած Քարթերը նկարահանվել է իր հոր «Glory» սինգլում, որը թողարկվել նրա ծննդյան օրվանից երկու օր անց։ Դրա շնորհիվ Քարթերը դարձել է ամենաերիտասարդ մարդը, որը երբևէ հայտնվել է Billboard չարթերում։

2020 թվականին Քարտերը երգել է «Brown Skin Girl» թրեքում՝ արժանանալով գովասանքի և մրցանակների իր մասնակցության համար։ Նա դարձել է BET Award մրցանակի ամենաերիտասարդ դափնեկիրը, երբ արժանացել է BET HER մրցանակին։ 2020 թվականին նա ստացել է Soul Train Music Award for The Ashford & Simpson Songwriter's Award մրցանակը, ինչպես նաև NAACP Image Award մրցանակաբաշխության ժամանակ արժանացել է մրցանակի «Լավագույն դուո, խումբ կամ համագործակցություն» անվանակարգում։

2020 թվականի նոյեմբերին Քարթերը ընթերցել է Մեթյու Ա. Չերիի «Մազերի հանդեպ սեր» գիրքն մի աֆրոամերիկացի աղջկա հոր մասին, որն առաջին անգամ փորձում էր հարդարել իր դստեր մազերը։ Variety-ն նշել է, որ «հնարավոր է նա հավակնի Գրեմմիի մրցանակին ասմունքի համար»։

Սկավառակագրություն

Սինգլներ

Որպես հյուր

Ֆիլմագրություն

Կինո

Երաժշտական տեսահոլովակներ

Մրցանակներ և առաջադրումներ

Ծանոթագրություններ

Արտաքին հղումներ 
 

Բիյոնսե
21-րդ դարի ամերիկացի երգչուհիներ